**Кәсіподақтың мүшелік ұйымдарында аймақтық салалық**

**келісімдерді, ұжымдық шарттарды жасау және**

**әлеуметтік әріптестік тиімділігін арттыру жөніндегі**

**жұмыс жағдайы туралы**

**АҚПАРАТ**

Ұжымдық-шарттық кампания 2021 жылы Қазақстандық салалық білім және ғылым қызметкерлері кәсіподағының мүшелік ұйымдарымен Қазақстандық салалық білім және ғылым қызметкерлері кәсіподағы қызметінің 2019-2024 жылдарға арналған Бағдарламасымен айқындалған ұсыныстар мен міндеттерге, Кәсіподақтың басқарушы органдарының тиісті қаулыларына сәйкес жүргізілді.

Ағымдағы жылғы 1 ақпанда ҚР Білім және ғылым министрлігі, жұмыс берушілер қауымдастығы және «Қазақстандық салалық білім және ғылым қызметкерлерінің кәсіподағы» ҚБ өкілдері арасында білім және ғылым саласындағы әлеуметтік әріптестік пен әлеуметтік және еңбек қатынастарын реттеу жөніндегі Салалық келісімге қол қойылды.

Келісім, әлеуметтік әріптестік институттарының бірі ретінде, қызметкерлердің еңбек, әлеуметтік-экономикалық құқықтары мен заңды мүдделерін, саладағы жұмыс берушілердің құқықтары мен мүдделерін қорғау жөніндегі міндеттерді қамтамасыз етеді.

Салалық келісім қызметкерлер үшін қажетті еңбек және әлеуметтік-экономикалық жағдай жасау және білім ұйымдарының тұрақты әрі тиімді қызметін қамтамасыз ету жөнінде тараптардың келісілген ұстанымын шарттық тәртіпте анықтау мақсатында Қазақстан Республикасының заңнамасына сәйкес жасалды.

Осы Келісімнің Ережелері ұйым қызметкерлерімен ұжымдық, еңбек шарттарын жасау кезінде және жеке еңбек дауларын шешу кезінде қолдануға міндетті.

Келісім шарттарын орындау үшін барлық кәсіподақтың облыстық және аумақтық, Нұр-Сұлтан, Алматы, Шымкент қалалық, аудандық (қалалық) комитеттері белгілі мерзімге білім басқармасы органдарымен тиісті келісімдер жасады. Оларды жаппай тіркеуден өткізді.

2022 жылғы 1 қаңтардағы жағдай бойынша, республикалық маңызы бар облыстық, астана, қалалық деңгейлерде **18 келісім** жасалды: 14 – облыстық, 1 – Нұр-Сұлтан қаласы, 2 – республикалық маңызы бар Алматы, Шымкент, 1 – Жезқазған аймағы.

Барлық деңгейлердегі кәсіподақ органдары әріптестермен келіссөздер ұйымдастыру, келіссөздер кезінде еңбек жағдайын жақсарту, еңбекақы төлеу, қауіпсіздік мәселелерін енгізу, қызметкерлердің әлеуметтік көңіл күйінің жағдайын арттыру жөнінде нақты жұмыс атқарды. Әлеуметтік әріптестік актілерінде қызметкерлердің әлеуметтік-экономикалық жағдайының деңгейін арттыратын бағыттар бекітілген.

Мысалы, Шығыс Қазақстан, Жамбыл, Павлодар, Ақмола облыстық, Нұр-Сұлтан қаласының салалық келісімдерінде ұйымның – жұмыс берушінің ұйымдастырушылық-құқықтық нысанын өзгерту кезінде еңбек демалысына сауықтыру жәрдемақысына қызметкерлердің (азаматтық қызметшілердің) құқықтарын сақтау қамтамасыз етіледі.

Шығыс Қазақстан облысында келісім құрамына тиісті жағдайды қосу арқылы жұмыс берушілерге мемлекеттік мекемелер мен қазыналық кәсіпорындарда штатта тұрған, сондай-ақ шаруашылық басқару, акционерлік қоғам құқығындағы мемлекеттік кәсіпорындар штатындағы қызметкерлерге бір айлық мөлшерінде жыл сайынғы еңбек демалыстарына сауықтыру жәрдемақысын төлеуге міндеттеме белгіленді.

Салалық кәсіподаққа кіретін **8 367** бастауыш кәсіподақ ұйымнан **8 365** ұйымда ұжымдық шарт жасалған. 5 еңбек ұжымында ұжымдық шарттарды жасау жөнінде келіссөздер жүргізілуде.

Ұжымдық шарттардың іс-әрекеті **545 559** кәсіподақ мүшесіне қолданылады.

Ұжымдық шарттардың маңызды бөлігі қызметкерлер үшін әлеуметтік пакет болып табылады. Ұжымдық шарттар міндеттемелерін орындауға шығыстардың жалпы сомасы 2021 жылы - **4 118 366 408** теңге құрады. Көрсеткіштердің жоғары бөлігі қамтамасыз етілген:

а) Жамбыл облыстық ұйымында, мұнда жұмыс берушінің әлеуметтік пакетті қамтамасыз етуге шығыстары **1 519 387 305** теңге құрады, соның ішінде:

* лауазымдарды қоса атқарғаны үшін (қызмет көрсету аясының кеңеюі): еңбек шартымен және лауазымдық нұсқаулықпен көзделген өзінің негізгі жұмысымен қатар, жұмыс күнінің белгіленген ұзақтығы ішінде қосымша жұмысты орындаумен байланысты қызмет көрсету аясының кеңеюі үшін іс жүргізушілерді, бухгалтерлерді және экономистерді қсоқанда, білім беру ұйымдарының қызметкерлеріне – қызметкердің өзінің лауазымдық айлығынан 30%дан 50% дейін;
* *оқытушыларға, мұғалімдерге, өндірістік оқыту шеберлеріне және* оқытушылық жұмыс жүргізетін басқа да қызметкерлерге, әдістемелік, циклдық және пәндік комиссияларды басқарғаны үшін – 25%;

- **кітапхана қызметкерлеріне лауазымдық айлықтан 35% мөлшерінде қосымша ақы көзделген;**

-   Қазақстан Республикасы Үкіметінің 2015 жылғы 31 желтоқсандағы «Азаматтық қызметшілерге, мемлекеттік бюджет қаражаты есебінен ұсталатын ұйымдардың қызметкерлеріне, қазыналық кәсіпорындардың қызметкерлеріне еңбекақы төлеу жүйесі туралы» №1193 Қаулысымен белгіленген білім беру ұйымдарында жұмыс жасайтын медициналық қызметкерлерге лауазымдық айлықтарына 1.15-тен 1,5 дейін коэффициент тағайындалған жалақы төлеу;

б) Шығыс Қазақстан облысында – **446 726 534 теңге, соның ішінде:**

- ұжымдық шарт бойынша бухгалтерлерге,мектеп кітапханашыларына қосымша ақылы еңбек демалысының ақысына;

- ұжымдық шарт бойынша төрағаларына (5 күн) және кәсіподақ комитеттерінің, тексеру комиссияларының мүшелеріне(3 күн) қосымша ақы төленетін еңбек демалысына;

- мектеп автобустарының жүргізушілеріне механиктің жұмысы үшін жүргізушінің өзінің айлығынан 50% қосымша ақы;

- біліктілігі жоқ еңбек жұмысшыларына кезекті еңбек демалысына сауықтыру жәрдемақысының төлемі.

в) Шымкент қалалық ұйымы **– 41 700 000 теңге.**

 «Әділет» (Нұр-Сұлтан қ.), «Ұстаз» (Алматы қ.) кәсіподақ ұйымдарының, Маңғыстау облысының ұжымдық шарттарында қауіпсіз еңбек жағдайын қамтамасыз етуге қатысты жыл сайын еңбекақы қорынан кемінде 1% ұжымдық шартты орындауға шығыс көлемі көзделген.

Білім саласында әлеуметтік әріптестік жүйесін дамыту Кәсіподақ қызметінің маңызды бағыттарының бірі болып табылады.

Білім және ғылым саласындағы уәкілетті мемлекеттік орган мен Салалық кәсіподақтың ынтымақтастығы білім саласындағы инноваицяларға байланысты аса өзекті болып табылады, себебі білім саласындағы реформалар еңбек және әлеуметтік-экономикалық қатынастар жүйесіне өзгертіледі. Жаңа білім беру бағдарламаларын енгізу, білім беру процесінің парадигмасын өзгерту оқу жүктемесінің нормативтерін, біліктілік талаптарын, білім беру ұйымдарын қаржыландыру тәртібін өзгертуге әкеп соғады, қызметкерлердің жұмыс уақыты мен тынығу уақытының режиміне ықпал етеді.

Кәсіподақтың негізгі міндеті кәсіподақ мүшелерінің еңбек жағдайының нашарлауына жол бермеу, қолданыстағы әлеуметтік-еңбек кепілдіктерін сақтауды қамтамасыз ету болып табылады.

Әлеуметтік әріптестік мақсаттары мен міндеттерін «лайықты еңбек» тұжырымдамасы ретінде қарастыру қажет, бұл әрбір қызметкерге лайықты жалақы, өзінің қабілеттері мен шеберлігін көрсету мүмкіндігін беріп, жұмысына қанағаттанатын толық қамтылу жағдайында жақсы өндірістік, әлеуметтік-еңбек және қауіпсіз жағдайдағы жоғары тиімді екбекті білдіреді. Мұндай жұмыста еңбекшілердің абыройы мен құқықтары қорғалады, және олар ұйым қызметіне белсенді қатысады.

Қызметкерлер үшін қазіргі таңда мемлекеттік биліктің жергілікті органдарымен және ҚР Білім және ғылым министрлігімен жүзеге асырылатын білім беру объектілерін коммерцияландыру процесі маңызды талап болып отыр. Заңды тұлғаларды қайта құру, мемлекеттік мекемелер мен қазыналық кәсіпорындарды шаруашылық басқару құқығындағы мемлекеттік кәсіпорындар мәртебесіне аудару, мемлекеттік білім беру ұйымдарын жеке кәсіпкерлік субъектілеріне сенімді басқаруға беру салдары оларды еңбек заңнамасымен белгіленген әлеуметтік кепілдіктерден айырады.

Мемлекеттік-жеке әріптестік еңбек ұжымдарында кәсіподақ ұйымдарын жоюға, жұмыс берушілердің ұжымдық шарт жасау жөнінде келіссөздерден бас тартуына әкелетін жағдайлар да кездеседі.

Аталған жағдайларда ұжымдық-шарттық кампанияның негізгі мақсаттары:

- қолданыстағы жұмыс орындарын сақтау;

- еңбек саласында мемлекеттік кепілдіктерді толық көлемде қамтамасыз ету;

- Қазақстан Республикасы азаматтарының конституциялық құқықтарын кәсіподақтар мен әлеуметтік әріптестікке қатысуына іске асыру.

Барлық деңгейлердегі кәсіподақ органдарының басымды міндеті келісімдер мен ұжымдық шарттардың орындалуын бақылау жөніндегі міндет болып қалады.

Әлеуметтік әріптестік саласындағы кәсіподақ органдарының қызметін ақпараттық қолдауды күшейту қажет.

**Төрайым орынбасары В. Беженаров**